《揭天谣九首 其七》
明代·周玄

菱蒲泣露鸳鸯渚，香坟绮罗作尘土。碧玉斜明五五桥，藕丝流云逆行雨。

堕鸦春绿不胜梳，撩乱芳风浩无主。杀青欲竟吟鬼妒，苏堤已远波声苦。

作者简介：福建闽县人，字微之。与黄玄皆出林鸿门下，称二玄。永乐中以文学征，授礼部员外郎。尝挟书数千卷，居长乐高柄家，读书十年，卒业尽弃其书，谓已尽在腹中。为闽中十才子之一。有《宜秋集》。